Հավելված

ՀՀ ներքին գործերի նախարարի

 2024 թվականի սեպտեմբերի «18»-ի N 5392-Ա հրամանի

 **ԾՐԱԳԻՐ**

**Միգրացիայի և քաղաքացիության ծառայության քաղաքացիության շնորհման վարչության քաղաքացիության շնորհման և դադարեցման բաժնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Միգրացիայի և քաղաքացիության ծառայության քաղաքացիության շնորհման վարչության քաղաքացիության շնորհման և դադարեցման բաժնի աշխատանքների ծավալների ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետ:

 **2․** **Փորձագետին ներկայացվող պահանջները**

1. առնվազն միջնակարգ կրթություն.
2. աշխատանքային ստաժ չի պահանջվում․
3. հայերենի իմացություն․
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

 **3․ Աշխատանքների իրականացման ժամանակահատվածը**

 Փորձագետը ներգրավվում է 6 (վեց) ամիս ժամկետով։

 **4․ Աշխատանքների ակնկալվող արդյունքը**

1. մասնակցում է ՀՀ քաղաքացիություն ստանալու, ՀՀ քաղաքացիությունը դադարեցնելու վերաբերյալ ընդունված դիմումները վարելու աշխատանքներին,
2. մասնակցում է ՀՀ նախագահի կողմից ՀՀ քաղաքացիությունը դադարեցնելու դիմումները բավարարելու դեպքում՝ համապատասխան տեղեկանքների տրամադրման աշխատանքներին։

 **5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. փորձագետի աշխատանքը գնահատվում է եռամսյակի վերջում.
2. կատարված աշխատանքի արդյունքը գնահատվում է բավարար, լավ կամ գերազանց:

 **6․ Աշխատանքի գնահատման չափանիշները**

1. ՀՀ քաղաքացիություն ստանալու, ՀՀ քաղաքացիությունը դադարեցնելու վերաբերյալ ընդունված դիմումները վարելու աշխատանքներին մասնակցություն,
2. ՀՀ նախագահի կողմից ՀՀ քաղաքացիությունը դադարեցնելու դիմումները բավարարելու դեպքում՝ համապատասխան տեղեկանքների տրամադրման աշխատանքներին մասնակցություն։